ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr.  27  din  22.04.2024 
privind asigurarea, amenajarea spaţiului pentru colectarea deșeurilor/reziduurilor provenite din activitățile de construcții și demolări şi a celor rezultate de la lucrări pentru care nu este necesară emiterea unei autorizaţii de construiré/demolare de pe raza administrativă a comunei Blândeşti, județul Botoșani
Consiliul Local al comunei Blândeşti; judeţul Botoşani, întrunit în şedinţa ordinară din data de 22.04.2024
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
d) art. 7 din  Legea nr. 52/2003 – privind transparenţa decizională în administraţia publică, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul de specialitate al responsabilului cu urbanismul şi amenajarea teritoriului nr. 899/26.02.2024;
Văzând rapoartele  comisiilor de specialitate ale Consiliului Local al comunei Blândeşti; 
Ţinând cont de prevederile  art.17 și art. 60 alin. (1) lit. (a, h și i) şi alin.(2) din OUG nr. 92/2021 privind regimul deşeurilor, aprobată prin Legea nr. 17/2023, cu modificările și completările ulterioare;
În baza art.129 alin. (1), alin. (2) lit. (c și d), alin. (6) lit. c) alin. (7) lit. n), art.139 alin. (3) lit. (e și g), din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
H O T Ã R Ã Ş T E :
Art.1. (1) Se stabilește o suprafață de 100 mp. situată în parcela cadastrală nr.292 categoria de folosință păşune din extravilanul satului Blândeşti identificat potrivit anexei nr.1 care face parte integrantă din prezenta hotărâre, drept loc pentru depozitarea deșeurilor/reziduurilor provenite din activitățile de construcții și demolări de pe raza administrativă a comunei Blândeşti județul Botoșani.
 (2) Se aprobă Regulamentul privind gestionarea deşeurilor din construcţii şi demolări în Comuna Blândeşti, conform anexei nr.2 care face parte integrantă din prezenta hotărâre.
Art.2. (1) Se aprobă intabularea/înregistrarea/înscrierea sistematică a bunului imobil/teren în suprafață de 100 mp teren situat în parcela cadastrală nr. 292 categoria de folosință păşune din extravilanul satului Blândeşti identificat potrivit anexei nr. 3 la prezenta hotărâre.
 (2) Se acordă un mandat special primarului comunei Blândeşti, să se ocupe de toate demersurile și să semneze în numele și pe seama Consiliului Local Blândeşti toate documentele necesare în vederea ducerii la îndeplinire a prevederilor legate de intabularea/înregistrarea/înscrierea sistematică a bunurilor imobile/terenuri  prevăzute în Anexa nr.1 la prezenta hotărâre. 

Art.3. Prezenta hotărâre poate fi contestată la instanța de contencios administrativ – Tribunalul Botoșani, în termen de 30 de zile de la intrarea în vigoare.
Art.4. Prezenta hotărâre va fi adusă la îndeplinire de către primarul comunei Blândeşti prin aparatul de specialitate. 
Preşedinte de şedinţă
Consilier local – Constantin PȊNZARU

Secretar general comună 
        Eduard-Dorel OROŞANU
